Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 16. decembra 2008

Materiál číslo: 271/2008

K bodu: Kontrola plnenia uznesení Miestneho zastupiteľstva mestskej časti Bratislava-Petržalka splatných k 30.11. 2008_______________________________________

Predkladá:					Návrh uznesenia:
				
Marián Miškanin				Miestne zastupiteľstvo Mestskej časti 
prednosta 					Bratislava-Petržalka

						berie na vedomie 

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 30.11.2008

Prerokované:					
v miestnej rade
dňa 2. decembra 2008				

Spracovateľ:					
Denisa Paulenová
odd. organizačných vecí

Kontrola uznesení Miestneho zastupiteľstva mestskej časti Bratislava-Petržalka
splatných k 30.11. 2008 

Číslo uzn.	Dátum prijatia	Text	Termín	Kontrola	
339	25.4.2006	Miestne zastupiteľstvo mestskej časti Bratislava-Petržalka žiada Ing. Vieru Kimerlingovú, zástupkyňu starostu plniacu úlohy starostu rokovať so Západoslovenskou energetikou o spôsobe rekonštrukcie vysokonapäťového vedenia v oblasti Janíkovho dvora.
Plnenie:
K 10.11.2008 sa uskutočnili rokovania so ZSE, Vodohospodárskou výstavbou, š.p. a majiteľmi dotknutých pozemkov. Bola vykonaná identifikácia majiteľov pozemkov. Je potrebné uzatvoriť zmluvy o vecnom bremene na základe rokovaní s dotknutými vlastníkmi pozemkov. Keďže ide o veľký počet vlastníkov pozemkov (cca 200 vlastníkov), práce na majetkoprávnom vysporiadaní odporúčame vykonať externou firmou. Na úhradu nákladov na majetkové vysporiadanie je v rozpočte na rok 2009 vyčlenených 600 tis. Sk, keďže nie je v silách a kapacite miestneho úradu túto agendu zvládnuť.
Navrhujeme nový termín kontroly 06/2009.	neuvedený	06/2009
	
153	4.3.2008	Miestne zastupiteľstvo mestskej časti Bratislava-Petržalka
b e r i e   n a   v e d o m i e  
možnosť podávania pripomienok a návrhov Programu hospodárskeho a sociálneho rozvoja  v termíne do 30.6.2008 a žiada predložiť prvú aktualizáciu Programu hospodárskeho a sociálneho rozvoja na rokovanie miestneho zastupiteľstva v mesiaci september 2008.
Plnenie: nesplnené a navrhujeme vyradiť zo sledovania
z dôvodu malého množstva pripomienok. Pripomienky zapracované do elektronickej verzie PHSR nasledovne:
-	boli doplnené údaje v tabuľkách č.4, 11,12,13, upravené grafy č.4 a 5. V kapitole 2.1.3.7 Kultúrna infraštruktúra sú zapracované pripomienky KZP. 
-	doplnená je kapitola 2.1.4.2 pod pôvodným názvom Podujatia. Jej nová verzia je  pod novým názvom Kultúra.	09/2008	 11/2008	
154	4.3.2008	Miestne zastupiteľstvo mestskej časti Bratislava-Petržalka ukladá prednostovi miestneho úradu predložiť hodnotiacu správu v oblasti nakladania s odpadmi a v oblasti budovania kontajnerových stanovíšť na rokovanie miestneho zastupiteľstva.	
Plnenie: Uznesenie je splnené.
Materiál bol predložený na zasadnutie miestneho zastupiteľstva dňa 25.11.2008, ktoré ho uznesením č. 272 zobralo na vedomie.	11/2008		
179	6.5.2008	Miestne zastupiteľstvo mestskej časti Bratislava-Petržalka ukladá prednostovi miestneho úradu
a)	spracovať možnosti elektronického podávania žiadosti o vydanie povolenia vyhradeného parkoviska a predložiť ako materiál na rokovanie  miestneho zastupiteľstva,	
Plnenie: je plnené priebežne
Elektronické podávanie žiadostí vo všeobecnosti bude riešené prostredníctvom pripravovaného Ústredného portálu verejnej správy. 
Navrhujeme nový termín kontroly 03/2009.	1.11.2008	03/2009	
179	6.5.2008	Miestne zastupiteľstvo mestskej časti Bratislava-Petržalka ukladá prednostovi miestneho úradu zabezpečiť plynulé vybavovanie žiadostí o vydanie povolenia vyhradeného parkoviska
Plnenie: splnené
Miestny úrad zabezpečil plynulé spustenie prijímania žiadostí dňa 2.6.2008 a priebežne vybavuje žiadosti o vydanie povolenia. 	neuvedený		
179	6.5.2008	Miestne zastupiteľstvo mestskej časti Bratislava-Petržalka ukladá prednostovi miestneho úradu monitorovať požiadavky v súvislosti s parkovaním s cieľom zvyšovania spokojnosti obyvateľov mestskej časti.
Plnenie: priebežne sa plní
Miestny úrad mestskej časti Bratislava – Petržalka od 2.6.2008 do  31.10.2008, zaevidoval 247 písomne podaných žiadostí k vydaniu povolenia. Z toho bolo k uvedenému dňu vydaných 196 povolení k vyhradeniu parkoviska.
Z uvedeného počtu žiadostí sa:
- 26 žiadostí v súčasnosti posudzuje a pripravuje k vydaniu povolenia        
- 5 žiadostí zamietlo z dôvodu, že žiadatelia predložili k žiadosti osvedčenie o evidencii pre nákladné vozidlo - kategória N1 (Vydať povolenie k vyhradeniu parkoviska pre nákladné vozidlo, by bolo v rozpore s ustanoveniami zákona č.315/1996 Z.z. o premávke na pozemných komunikáciách v znení neskorších predpisov a s platnou organizáciou dopravy na miestnych komunikáciách, ktorá je upravená dopravným značením. Komunikácie a ich súčasti – parkoviská, zverené do správy mestskej časti Bratislava-Petržalka, sú súčasťou "ZÓNY s dopravným obmedzením", kde je zakázaný vjazd nákladným vozidlám, okrem zásobovania. To znamená, že zásobovacie nákladné vozidlo po naložení alebo vyložení tovaru musí zónu opustiť, nemôže v nej zostať stáť) 
- 4 žiadosti zamietli z dôvodu, že žiadateľ nemal trvalý pobyt v mestskej časti  Bratislava-Petržalka  
- 4 žiadosti zamietli z dôvodu, že vozidlo, pre ktoré chcel žiadateľ vyhradiť parkovacie miesto bolo evidované na držiteľa, ktorý mal trvalý pobyt v inej mestskej časti ako v Bratislave-Petržalke    
- 2 žiadosti zamietli z dôvodu, že ešte nie je zrealizovaná organizácia dopravy, ktorá určuje parkovacie státia umiestnením zvislého a vodorovného dopravného značenia k vyhradeniu miest. Žiadateľom vyhradenie miesta na inom parkovisku nevyhovovalo.  
Z celkového počtu vydaných povolení k vyhradeniu parkoviska (196 povolení), bolo žiadateľmi zrušených 14 povolení, z toho:  
- 9 povolení z dôvodu, že im pridelené parkovacie miesto nevyhovovalo (V "Zásadách pre vydávanie povolenia k vyhradeniu parkovacieho miesta" si mestská časť vyhradila právo na jednotlivých parkoviskách zoskupovať vyhradené parkovacie miesta)
- 5 povolení z dôvodu nesúhlasu s výškou úhrady miestnej dane. 
Za uvedené obdobie sme ešte zaevidovali:
- 3 e-mailové podnety obyvateľov mestskej časti s návrhom na zníženie výšky miestnej dane 
- 15 telefonických výhrad k výške miestnej dane
- 25 telefonických výhrad k zoskupovaniu vyhradených parkovacích miest t.j. k určovaniu miest.
Boli uvádzané tieto námietky a výhrady:   
- daň za vyhradené miesto sa javí obyvateľom neprimerane vysoká. Za miesto, ktoré určí mestská časť, navrhujú daň znížiť 
- za súčasne stanovenú výšku miestnej dane si chcú určiť miesto k vyhradeniu 
- viacerí obyvatelia žiadajú vyhradiť prvé miesta na vstupoch a výstupoch z parkoviska. Podľa ich skúseností, neexistujúca údržba parkoviska v zimnom období, spôsobuje problémy pri vjazde a výjazde vozidiel z parkoviska.   
- ďalším problémom, ktorý priniesla prax pri užívaní vyhradených miest, je ich využiteľnosť, tzn. dostať sa na vyhradené miesto alebo dostať sa z neho. V mestskej časti je realitou, že z titulu nedostatku parkovacích miest vodiči odstavujú svoje motorové vozidlá aj na miestach, ktoré nie sú k tomu určené, teda aj pred vyhradené miesta, čím zamedzujú vodičom vyhradených miest ich užívanie. Pre stále užívanie vyhradených miest zabezpečila mestská časť nepretržitý výkon dohľadu nad cestnou premávkou pracovníkmi mestskej polície.  Obyvatelia, ktorí majú vyhradené miesto, majú výhrady voči jeho realizácii (pokuta pre takéhoto vodiča alebo odtiahnutie vozidla), nakoľko tento výkon vedie k poškodzovaniu ich vozidiel a k slovným urážkam od vodičov dopúšťajúcich sa priestupku.    
Miestny úrad predloží v 1. štvrťroku 2009 sumárnu správu o vyhradenom parkovaní spolu s návrhom riešení.
Navrhujeme nový termín kontroly 03/2009.  	30.11.2008	03/2009	
182	6.5.2008	Miestne zastupiteľstvo mestskej časti Bratislava-Petržalka
1.	s ch v a ľ u j e 
dlhodobý prenájom na dobu 20 rokov časti areálu Základnej školy Prokofievova ul. č. 5 o celkovej výmere 15 560 m2, z toho časť určenú na vybudovanie tenisových kurtov a tenisovej steny prenajať za cenu 7,-Sk/m2 a rok, ostatnú časť prenajať za 1,- Sk/ m2 a rok pre žiadateľa Jednotka – tenisová škola, občianske združenie, Záhumenná 318,Bratislava
2. ž i a d a    s t a r o s t u, 
a)	aby zmluva obsahovala povinnosť nájomcu preinvestovať do roku 2009 sumu 3,1 mil. Sk a do 5 rokov uzatvorenia zmluvy o dlhodobom nájme preinvestovať sumu 1 mil. €,
b)	aby zmluvu o prenájme podpísal po prerokovaní v komisii zloženej zo zástupcov miestneho úradu, budúceho nájomcu a poslancov miestneho zastupiteľstva v zložení: p. Michal Radosa, p. Iveta Plšeková, p. Viera Kimerlingová, p. Anton Šmotlák, p. Juraj Kocka.
Plnenie: Uznesenie je splnené.
Do zmluvy o nájme pozemkov č. 5/2008 zo dňa 26. 6. 2008 boli body 1. a 2a) uznesenia zapracované. Zmluva bola podľa informácie riaditeľky ZŠ 
p. Petríkovej prerokovaná v komisii vymenovanej miestnym zastupiteľstvom.	neuvedený		
262	28.10.2008	Miestne zastupiteľstvo mestskej časti Bratislava-Petržalka
ž i a d a  komisiu územného plánu, výstavby a dopravy
prerokovať uvedený materiál a predložiť stanovisko na zasadnutie miestneho zastupiteľstva.
Plnenie: Uznesenie je splnené.
Dňa 12.11.2008 sa uskutočnilo mimoriadne zasadnutie komisie územného plánu, výstavby a dopravy, ktorá prerokovala Informáciu o obstarávaní zmien a doplnkov územného plánu hl. mesta SR Bratislavy a predložila písomné stanovisko na rokovanie miestneho zastupiteľstva dňa 25.11.2008.	25.11.2008